Phemiti ya munhu loyi a dyaku mudende yi nyiketiwa munhu wo huma ehandla loyi a nga na xikongomelo xa ku ta tshama eAfrika Dzonga tani hi munhu loyi a nga dyuhala.
Humesa vumbhoni bya ku va na mali yo ringana magidi ya makume mambirhi na ntlhanu hi n'hweti leyi yi humaka eka nkwama wa mpecheni kumbe retirement annuity leyi nga ka ku yi nga khanseriwi, kumbe munhu loyi a nga na mali na mpahla yo ringana.
Loko munhu a rhandza ku tirha, u fanele ku humesa vumbhoni bya leswaku a ku na muaka-tiko kumbe mutshami wa Afrika Dzonga loyi a nga na vuswikoti byo endla ntirho lowu a endlaku xikombelo xa wona.
U fanele ku humesa kontraka ya ntirho ya nhlangano lowu a nga ta tirhela wona na vuxokoxoko bya nhlangano wa kona.
Ku va na xitifiketi xa leswaku u tlhavele fivhara ya xitshopana , loko u famba kumbe u ri na xikongomelo xa ku famba kumbe ku hundza eka ndzhawu leyi nga na vuvabyi lebyi. Xitifiketi xi nga ka xi nga laveki laha u nga famba kona kumbe ku lava ku famba kona hi ku hundza eka ndzhawu yeleyo, kumbe loko xikombelo xi endliwa eAfrika Dzonga.
Hakela mali ya diphoziti. Diphoziti yeleyo u nga ka u nga tlheriseriwi yona endzhaku ka ku famba ka wena kumbe endzhaku ka loko u nyiketiwile phemiti. Ku hakeriwa ka diphoziti swi nga endliwa hi ndlela ya cheke leyi nga garantiwa hi bangi kumbe credit card eka tindzhawu laha ku nga na tifasiliti to tano.
Humesa xitifiketi xa maphorisa xa ku komba ku kala milandzu , tirhipoto ta vutshunguri na radiology. A ku na xilaveko xa leswaku vana lava nga le hansi ka malembe ya 12 na vamanana lava va nga tika va humesa tirhipoto teleto.
Swikombelo swi nga teka nkarhi wo ringana masiku ya 30.